ՀԲ-ի պատվիրակները ներկայացրել են գյուղոլորտում իրականացվող ծրագրերի կատարողական արդյունքները, մարտահրավերներն ու դրանց լուծման ուղիները։ Մասնավորապես անդրադարձ է կատարվել «Համայնքների գյուղատնտեսական ռեսուրսների կառավարման և մրցունակության» (CARMAC I,II) ծրագրի, ճապոնական PHRD դրամաշնորհի շրջանակներում կատարված աշխատանքներին, գրանցված ձեռքբերումներին և հետագա անելիքներին։ Ներկայացվել են նաև ՀԲ-ի կողմից տարածաշրջանի երկրներում իրականացված թվային գյուղատնտեսությանը և գյուղատնտեսական մեխանիզացիայի ոլորտին վերաբերող ուսումնասիրության` Հայաստանի արդյունքները և այդ ոլորտների զարգացմանն ու առկա խնդիրների բարելավմանն ուղղված դիտարկումները։ Առաջարկ է հնչել հոկտեմբեր ամսին Երևանում կազմակերպել թվային նորարարությունների մրցույթ՝ շեշտադրելով, որ թվային տեխնոլոգիաները կարող են արմատական լուծումներ տալ գյուղատնտեսությունում առկա մարտահրավերներին, մասնավորապես խորհրդատվության, ռիսկերի կառավարման, բերքի կանխատեսման, ոռոգման և այլ ոլորտներում։